
转讜住驻讜转





	诪讬转讬讘讬 讚诇转 讛谞讙专专转. 讘诇讗讜 讛讻讬 讛讜讛 诪爪讬 诇讗拽砖讜讬讬 专讬砖讗 诇住讬驻讗 讚拽专讬 诇讛 谞讙专专转 讜拽专讬 诇讛 讙讘讜讛讬谉 诪谉 讛讗专抓 讜讛讜讛 诪爪讬 诇诪讬诪专 讜诇讬讟注诪讬讱: 讚诇转 讗诇诪谞讛 讛谞讙专专转 讗讬谉 谞讜注诇讬谉 讘讛. 驻讬' 专''讬 讚讗讬讬专讬 讻砖讬砖 诇讛谉 爪讬专 讚讗讬 讗讬谉 诇讛谉 爪讬专 诪讗讬 讗讬专讬讗 讚诇转 讗诇诪谞讛 讗驻讬' 讚诇转 讗讞专讬谞讗 谞诪讬: 讜讻谉 讘讬注转讗. 驻讬' 讘拽讜谞讟' 砖诪住讚专 讘讬爪讬诐 注诇 讻诇讬 讘专讝诇 砖拽讜专讬谉 讙专讚讬''诇 讘诇注''讝 讜讗讬谉 谞专讗讛 诇专''讬 讚专讱 讘谞讬谉 讘讻讱 砖讛专讬 讻诇 讛诪讞讬爪讜转 注砖讜讬讜转 讻讘专 讜诇讗 讚诪讜 诇讞讘讬转 讜驻讜专讬讗 讚诪住讚专 讝讜 讗爪诇 讝讜 讜转讚注 砖讛专讬 讛讬转专 驻砖讜讟 讛讜讗 诇讛谞讬讞 拽讚讬专讛 注诇 讙讘讬 讟专驻讬讚讗 讜谞专讗讛 诇专''讬 诇驻专砖 砖诪住讚专 注爪讬诐 讗讜 讘讬爪讬诐 讜诪谞讬讞 讘讬爪讛 注诇 讙讘讬讛谉 讜诪讛 砖讗谞讜 诪住讚专讬谉 讻讻专 诪讻讗谉 讜讻讻专 诪讻讗谉 讜讻讻专 注诇 讙讘讬讛诐 讗讜 讘住驻专 诇讬讻讗 讗讬住讜专讗 讗诇讗 讻砖爪专讬讱 诇讗讜讬专 砖转讞转讬讛诐 讗讬 谞诪讬 诇讗 讚诪讬 诇讘谞讬谉 讗诇讗 讻砖注讜砖讛 注诇 讙讘讬 讛拽专拽注 讜诇讗 注诇 讛砖诇讞谉:





专讘讬谞讜 讞谞谞讗诇

讜谞砖讘注 诇讛 讗诐 转砖讬讙 讬讚讜 讜诇讗 讬注砖讛 诇讛 讬讛讬 专爪讜谉 讚谞砖诪讟讬讛 砖讜谞专讗 诇专讬砖讬讛 讚讛讛讜讗 转专谞讙讜诇讗:




讛讚诇转 砖讘诪讜拽爪讛 讜讞讚拽讬谉 砖讘驻专爪讛 讻讜'. 诪拽讜诐 诪讜拽爪讛 砖讗讬谞讜 砖讜讛 诇讻专诪诇讬转 讜讙讘讜讛 诪诪谞讛 砖谞注砖讛 诪讜拽爪讛 诪谉 讻专诪诇讬转 讜讛讬讗 讻诪讬谉 讚讬专 讜住讛专 讜注砖讛 诇讗讜转讜 诪拽讜诐 讚诇转. 讞讚拽讬谉 砖讘驻专爪讛 讻讚讻转讬讘 讟讜讘诐 讻讞讚拽 讜讛谉 讛拽讜爪讬谉 砖住讜转诪讬谉 讘讛谉 讛驻专爪讛 砖诇讗 诇讬讻谞住 讘讚讬专 讙谞讘 讗讜 讞讬讛 专注讛 讜讛诪讞爪诇讗讜转 讻诪砖诪注谉 讗讬谉 谞讜注诇讬谉 讘讛谉 讗讗"讻 讙讘讜讛讬谉 诪谉 讛讗专抓:




讜专诪讬谞讛讜 讚诇转 讛谞讙专专转 讜拽谞拽谉 讛谞讙专专 讘讝诪谉 砖拽砖讜专讬谉 讜转诇讜讬讬谉 谞讜注诇讬谉 讘讛谉 讘砖讘转 讜讗讬谉 爪专讬讱 诇讜诪专 讘讬"讟. 讛谞讛 讗注"驻 砖讗讬谉 讙讘讜讛讬谉 谞讜注诇讬谉 讘讛谉. 



讜驻专讬拽 讗讘讬讬 讻砖讬砖 讘讛谉 爪讬专. 讻讚讻转讬讘 讛讚诇转 转住讜讘 注诇 爪讬专讛 讜讛讬讗 注拽讘 讗诇讘专讜讘. 专讘讗 讗诪专 讻砖讛讬讛 诇讛诐 爪讬专 讻诇讜诪专 讻讬讜谉 砖讛讬讛 诇讛谉 爪讬专 讗讬谉 住讜讙专讬谉 诇讛谉 讘讚讜讞拽. 诇驻讬讻讱 讗讬谉 讞讜专爪讬谉 讞专讬抓 讘注转 砖住讜转诪讬谉 诇驻讬讻讱 诪讜转专. 讜诪讜转讘讬谞谉 注诇讬讬讛讜 讚诇转 讛谞讙专专转 讜诪讞爪诇转 讛谞讙专专转 讜拽谞拽谉 讛谞讙专专 讘讝诪谉 砖讬砖 诇讛谉 爪讬专 讜讙讘讜讛讬谉 诪谉 讛讗专抓 讗驻讬' 讻诪诇讗 谞讬诪讗 谞讜注诇讬谉 讘讛谉 讜讗诐 诇讗讜 讗讬谉 谞讜注诇讬谉 讘讛谉 讗讘讬讬 诪转专抓 诇讟注诪讬讛 讘砖讬砖 诇讛谉 爪讬专 讗讜 讙讘讜讛讬谉 诪谉 讛讗专抓. 



专讘讗 诪转专抓 诇讟注诪讬讛 讻砖讛讬讛 诇讛谉 爪讬专 讗讜 讻砖讛讬讜 讙讘讜讛讬谉 诪谉 讛讗专抓. 



转"专 住讜讻讬 拽讜爪讬谉 讜讞讘讬诇讬 注爪讬诐 砖讛转拽讬谞谉 诇驻专爪讛 砖讘讞爪专 [讘讝诪谉] 砖拽砖讜专讬谉 讜转诇讜讬讬谉 谞讜注诇讬谉 讘讛谉 讘砖讘转:




讛"讚 讚诇转 讗诇诪谞讛 讗诪专讬 诇讛 讚讞讚 砖讬驻讗. 驻讬' 诇讜讞 讗讞讚 讻讚讻转讬讘 讜讻驻讬住 诪注抓 讬注谞谞讛 讜诪转专讙诪讬谞谉 砖讬驻讗 讜讗诪专讬 诇讛 讚诇讬转 诇讛 讻砖讬诪讬 讜讬砖 砖讙讜专住讬谉 砖讬讻讗 驻讬' 砖讬讘讗 砖讗讬谞讛 谞爪诪讚转 诪砖转讬 爪讚讚讬讛 讜讛讜讗 诪诇砖讜谉 爪诪讬讚讬诐 讚诪转专讙诪讬谞谉 砖讘讻讬谉. 驻讬' 讙砖诪讗 讘讬转 拽讘讜诇 砖诇 爪讬专 砖讛讜讗 讻诪诇讘谉 讗诇讗 讬讜专讚转 讜诪砖转拽注转 讘讗专抓. 



讗诪专 专讘 讬讛讜讚讛 讛讗讬 诪讚讜专转讗 讻讜' 砖诪讜注讛 讝讜 注讬拽专讛 讘讬"讟 讜讻讘专 驻讬专砖谞讜讛 砖诐 讘注谞讬谉 讗讬谉 诪拽讬驻讬谉 讘' 讞讘讬讜转 诇砖驻讜转 注诇讬讛 讗转 讛拽讚讬专讛 讜讗讬谉 住讜诪讻讬谉 讗转 讛拽讚讬专讛 讘讘拽注转. 讜讻谉 讛讚诇转 讻诇 讝讛 砖讗讬住讜专讜 诪砖讜诐 转讜诇讚讜转 讘谞讬谉 讜讻讬讜谉 砖讛讝讻讬专 讘讝讛 讛诪拽讜诐 住诪讬讻转 讛讚诇转 诪讜砖讻转 讙诐 讗诇讜 砖讛谉 讗住讜专讬谉 诪砖讜诐 讘谞讬谉 讘砖讘转. 讜讗诪专 专讘 讬讛讜讚讛 讗诐 砖讬谞讛 诪讚专讱 讘谞讬谉 讛讗讬 诪讚讜专转讗 讘讬讜"讟 讜谞转谉 讛注爪讬诐 砖注诇讬讛 诪诪注诇讛 诇诪讟讛 讻讙讜谉 砖谞转谉 注抓 讗讞讚 转诇讜讬 讘讬讚讜 诇诪注诇讛 [诪谉] 讛讻讬专讛 讜谞转谉 转讞转讬讜 注抓 讗讞专 注讚 砖讛讙讬注 诇讻讬专讛 讛专讬 讗诇讜 讛注爪讬诐 谞转谞讜 讘讻讬专讛 砖诇讗 讻讚专讱 讘谞讬谉 诪讜转专 讗讘诇 讗诐 谞转谉 注抓 讗讞讚 注诇 讞讘讬专讜 诪诪讟讛 讜注诇讛 诇诪注诇讛 讛专讬 讝讛 讚专讱 讘谞讬谉 讜讗住讜专 讜讻谉 拽讚讬专讛 讗诐 讗讜讞讝讛 讘讬讚讜 讜诪谞讬讞讛 讗讘谞讬诐 转讞转讬讛 砖专讬 讜讗诐 谞讜转谉 讗讘谞讬诐 讜砖讜驻转 讛拽讚专讛 注诇讬讛 讗住讜专. 讜讻谉 讘讬爪讬诐 砖爪专讬讱 诇爪诇讜转谉 讗诐 讗讜讞讝 讛注诇讬讜谞讛 讘讬讚讜 讜谞讜转谉 讗讞专讜转 转讞转讬讛 砖专讬 讜讗诐 讝讜 注诇 讝讜 讗住讜专. 



讜讻谉 讞讘讬转 讻砖讬讘拽砖 诇讛讟讜转讛 讜诇住谞谉 讬讬谞讛 诪谉 讛砖诪专讬诐 讗诐 讗讜讞讝讛 转诇讜讬讛 讜诪谞讬讞 讗讘谞讬诐 转讞转讬讛 谞诪爪讗转 砖诇讗 讻讚专讱 讘谞讬谉 讜砖专讬 讜讗诐 谞讜转谉 讛讞讘讬转 注诇 讛讗讘谞讬诐 讗住讜专 讜讻谉 驻讜专讬讗 诪驻讜专拽转 诇讗 讬讞讘专 讛注爪讬诐 讛转讞转讜谞讬诐 转讞诇讛 讗诇讗 讗讜讞讝 讛注诇讬讜谞讬诐 讜诪谞讬讞 讛转讞转讜谞讬诐 转讞转 讛注诇讬讜谞讬诐 讜诪讜转专. 讜讗诐 谞讜转谉 讛转讞转讜谞讬诐 讜讗讞"讻 谞讜转谉 讛注诇讬讜谞讬诐 讛专讬 讗诇讜 讚专讱 讘谞讬谉 讜讗住讜专:




讟讜讘诐 讻讞讚拽. 驻讬' 讟讜讘诐 砖讘讬砖专讗诇 诪讞讚拽讬谉 讗转 注讜讘讚讬 讻讜讻讘讬诐 讘讙讬讛谞诐 砖谞讗诪专 拽讜诪讬 讜讚讜砖讬 讘转 爪讬讜谉 讻讬 拽专谞讱 讗砖讬诐 讘专讝诇 讜驻专住讜转讬讱 讗砖讬诐 谞讞讜砖讛 讜讛讚讬拽讜转 注诪讬诐 专讘讬诐 讜讙讜':




诪转谞讬' 诇讗 讬注诪讜讚 讘专讛"讬 讜讬驻转讞 讘专讛"专 讻讜' 讜诪拽砖讬谞谉 转谞讬 专' 诪讗讬专 专讛"专 讜诪讛讚专讬 诇讬讛 专讘谞谉 砖讜拽 砖诇 驻讟诪讬谉 砖讛讬讛 讘讬专讜砖诇讬诐 砖讛讬讗 讻专诪诇讬转 讚讗"专 讬讜讞谞谉 讗诇诪诇讗 讚诇转讜转讬讛 谞谞注诇讜转 讘诇讬诇讛 讞讬讬讘讬谉 注诇讬讛 诪砖讜诐 专讛"专 讜驻专讬拽 专讘 驻驻讗 诇讗 讗讛讚专讜 诇讬讛 讬专讜砖诇讬诐 讗诇讗 诇讗讞专 砖谞驻专爪讜 讘讛 驻专爪讜转 讬转专 诪注砖专 砖讛讬讗 专讛"专.





专砖讘"讗

讜专诪讬谞讛讜 讚诇转 讛谞讙专专转 讜诪讞爪诇转 讛谞讙专专转 讜拽谞拽谉 讛谞讙专专 讘讝诪谉 砖拽砖讜专讬谉 讜转诇讜讬讬诐 谞讜注诇讬诐 讘讛诐 讘砖讘转 讜讗讬谉 爪专讬讱 诇讜诪' 讘讬"讟. 讗诇诪讗 讗注驻"讬 砖讛谉 讙讘讜讛讬诐 (注讜诇讬诐 注诇讬讛诐) [谞讜注诇讬诐 讘讛诐] 讘讬"讟. 讜讗讬 讗驻砖专 诇讜诪专 讚诪讚拽讗诪专 转诇讜讬讬诐 讛讬讬谞讜 讙讘讜讛讬诐 讜讻讚转谞谉 (砖讘转 拽讻讛, 讘) 驻拽拽 讛讞诇讜谉 讘讝诪谉 砖拽砖讜专 讜转诇讜讬 驻讜拽拽讬谉 讘讜, 讜驻讬专讜砖 转诇讜讬 砖讗讬谉 诪讙讬注 诇讗专抓. 讚讛砖转讗 砖讗谞讬 讚拽转谞讬 谞讙专专转 讚讗诇诪讗 讗讬谞谉 讙讘讜讛讬诐 讻诇诇 讜诪讗讬 转诇讜讬讬诐 砖拽讜砖专讬诐 讘驻转讞.



讜驻讬专拽讛 讗讘讬讬 讘砖讬砖 诇讛诐 爪讬专. 讻诇讜诪专: 诇驻转讞讬诐, 讚诪讜讻讞讗 诪讬诇转讗 讚驻转讞讬诐 拽讘讜注讬诐 讛诐 讜讻砖谞讜注诇讬诐 讻讗讬诇讜 讗讬谞讜 诪转讻讜讬谉 诇讘谞讬谉 讗诇讗 诇住讙讜专 讜诇驻转讜讞 诇砖注讛.



 讜专讘讗 讗诪专 讻砖讛讬讛 诇讛诐 讗注驻"讬 砖讗讬谉 诇讛诐 注讻砖讬讜, 讚讗祝 讛讬讗 诪讜讻讞讗 诪讬诇转讗. 讗讘诇 诪转谞讬转讬谉 砖讛谉 讻驻专讜爪讜转, 讗诐 讗讬谉 讙讘讜讛讬诐 诪谉 讛讗专抓 谞专讗讛 讻讘讜谞讛. 讜诪讬讛讜 讛讗 讚讗诪专讬谞谉 讛讻讗 讚讘砖讬砖 诇讛诐 爪讬专 砖专讬, 诇讗讜 诇诪讬诪专讗 砖讬讛讗 诪讜转专 诇讛讞讝讬专 诪诪砖 讛讚诇转 注诇 爪讬专讛, 讚讗讚专讘讗 讘讝诪谉 砖讬砖 诇讛诐 爪讬专 讜讛讞讝讬专 讞讬讬讘 讞讟讗转 讜讻讚转谞讬讗 诇拽诪谉 (注讬专讜讘讬谉 拽讘, 讘) 爪讬专 讚诇转 砖讬讚讛 转讬讘讛 讜诪讙讚诇 讘诪拽讚砖 诪讞讝讬专讬谉 讜讘诪讚讬谞讛 讚讜讞拽讬谉, 讜砖诇 讘讜专 讜砖诇 讚讜转 讜砖诇 讬爪讬注 诇讗 讬讞讝讬专讜 讜讗诐 讛讞讝讬专 讞讬讬讘 讞讟讗转.



 讛讻讬 讙专住讬谞谉: 讚诇转 讛谞讙专专转 讜诪讞爪诇转 讛谞讙专专转 讜拽谞拽谉 讛谞讙专专 讘讝诪谉 砖讬砖 诇讛诐 爪讬专 讙讘讜讛讬诐 诪谉 讛讗专抓 讗驻讬' 诪诇讗 谞讬诪讗 谞讜注诇讬谉 讘讛诐. 讻诇讜诪专: 讗诇诪讗 (讗驻讬') [讗讬谉] 谞讜注诇讬谉 讘讛诐 讗驻讬' 讘砖讬砖 诇讛诐 爪讬专 讜讙讘讜讛讬诐 [讗讘诇] 讗诐 讗讬谞谉 讙讘讜讛讬诐 诇讗, 讜拽砖讬讗 [讘讬谉 诇讗讘讬讬] 讘讬谉 诇专讘讗. 讜驻专拽讬谞谉 讚诇讗 (讘)转专讜讬讬讛讜 讘注讬谞谉 讗诇讗 讗讜 讛讗 拽讗诪专, 讻诇讜诪专: 讘讝诪谉 砖讬砖 诇讛诐 爪讬专 讗讜 讙讘讜讛讬诐 诪谉 讛讗专抓, 讜讘讝诪谉 砖讬砖 诇讛诐 爪讬专 讛讻讗 拽住讘专 讚专讘讗 诪驻专砖 诇讛 砖讛讬讛 诇讛诐, 讜讗讘讬讬 诪转专抓 诇讟注诪讬讛 讜诇讬砖谞讗 讚讜拽讗 砖讬砖 诇讛诐 注讚讬讬谉.
讻转讘 讛专"讝 讛诇讜讬 讝"诇 (讘住驻专 讛诪讗讜专): 讚诪转谞讬转讬谉 讚讚诇转 砖讘诪讜拽爪讛 讜讻谉 讛谞讬 诪转谞讬转讗 讚讚诇转 讛谞讙专专转 讜讻讜' 讘讝诪谉 砖拽砖讜专讬诐 讜转诇讜讬讬诐, 住转诪讗 讚讻讜诇讛讜 讻专' 讗诇讬注讝专 讚讘注讬 讘驻拽拽 讛讞诇讜谉 (诇注讬诇 注讬专讜讘讬谉 诪讚, 讗) 拽砖讜专 讜转诇讜讬, 讜讘驻专拽 讻诇 讛讻诇讬诐 (砖讘转 拽讻讜, 讗) 讗诪专 专讘 讬专诪讬讛 讘专 讗讘讗 诪砖诪讬讛 讚注讜诇讗 诪讗谉 转谞讗 谞讙专 讛谞讙专专 专' 讗诇讬注讝专 讛讬讗, 讜讛砖转讗 讚拽讬讬诪讗 诇谉 讻专' 讬讛讜讚讛 讚讗驻住讬拽讗 讛诇讻转讗 讻讜讜转讬讛 讘讛讚讬讗 讜讘拽砖讜专 讗注驻"讬 砖讗谞讜 转诇讜讬 住讙讬讗, 谞拽讟讬谞谉 诪讬谞讛 讚诇讬转 讛诇讻转讗 讻讬 讛谞讬 诪转谞讬转讗 讚讘注讬 拽砖讜专讬谉 讜转诇讜讬讬谉, 讜讚诇讗 讻转谞讗 讚诪转谞讬' 讚讘注讜 讙讘讜讛讬诐 诪谉 讛讗专抓 注"讻.
讗讘诇 讛专诪讘"谉 谞专"讜 (讘住' 诪诇讞诪讜转) 讗讜拽讬诪谞讗 讻讛诇讻转讗, 讜讻转讘 讚讗诐 讗讬转讗 讚诪转谞讬' 讻专' 讗诇讬注讝专 诪讗讬 拽讗 诪拽砖讛 讗诪转谞讬转讬谉 讚讘注讬 讙讘讜讛讬诐 诪谉 讛讗专抓, 讚诪转谞讬' 讜讚讗讬 谞讬讞讗 讚讛讗 讻专' 讗诇讬注讝专 讙讘讜讛讬诐 讘注讬 讜讻讚转谞讬讗 诇拽诪谉 讗讬讝讛 谞讙专 讛谞讙专专 砖谞讜注诇讬谉 讘讜 讘诪拽讚砖 讗讘诇 诇讗 讘诪讚讬谞讛 讻诇 砖拽砖讜专 讜转诇讜讬 专讗砖讜 讗' 诪讙讬注 诇讗专抓 讜讛讛讬讗 专' 讗诇讬注讝专 讛讬讗 讻讚讗诪专讬谞谉 讘砖诇讛讬 (讛讝讜专拽) [讻诇 讛讻诇讬诐] (砖诐) 诪讗谉 转谞讗 谞讙专 谞讙专专 专' 讗诇讬注讝专 讛讬讗, 讗讘诇 讗讘专讬讬转讗 讛讜讛 诇讛讜 诇讗拽砖讜讬讬 讜诇讬诪讗 讻诪讗谉, 讚讗讬 讘拽砖讜专讬谉 讜转诇讜讬讬谉 讜专讗砖谉 诪讙讬注 诇讗专抓 拽讗诪专, 诇讗 讗转讗 诇讗 讻专' 讗诇讬注讝专 讜诇讗 讻专' 讬讛讜讚讛 讜诇讗 讻专' 讬讜住讬, 讗讬 讻专' 讗诇讬注讝专 讙讘讜讛讬诐 诪谉 讛讗专抓 讘注讬, 讜讗讬 专' 讬讛讜讚讛 拽砖讜专 讗注驻"讬 砖讗讬谞讜 转诇讜讬 砖专讬, 讜讗讬 专' 讬讜住讬 讻讬讜谉 讚讛谞讬 转讜专转 讻诇讬 注诇讬讛谉 讛"诇 讻谞讙专 砖讬砖 讘专讗砖讜 拽诇讜住讟专讗 讚砖专讬. 讜注讜讚 讗讘讬讬 讜专讘讗 讚讗诪专讬 转专讜讜讬讬讛讜 讘砖讬砖 诇讛诐 爪讬专 讗讜 (砖讗讬谉) [砖讛讬讛] 诇讛诐 爪讬专 诪转讞讬诇讛 拽砖讜专讬诐 讜转诇讜讬讬诐 讗注驻"讬 砖讗讬谞谉 讙讘讜讛讬诐 讻诪讗谉 诪讜拽讬诐 诇讛讜, 讚讛讗 驻诇讜讙转讗 讚专' 讗诇讬注讝专 讜专讘谞谉 讘讞诇讜谉 讜驻转讞 讙诪讜专讬诐 [讛讜讗] 砖讬砖 诇讛诐 爪讬专 讜讚诇转讜转. 讗诇讗 砖诪注 诪讬谞讛 讚讛谞讬 讚讬谞讗 讗讞专讬转讬 讗讬转 诇讛讜 讚讻讬讜谉 讚讻诇讬诐 讙诪讜专讬诐 讛诐 [讘讬谉 诇专' 讬讜住讬] 讘讬谉 诇专' 讬讛讜讚讛 讘讚讬谉 讛讬讛 诇讛转讬专诐 讗注驻"讬 砖讗讬谞谉 拽砖讜专讬谉 讻讬讜谉 讚讚诇转 讛诪讜拽爪讛 讜讛驻专爪讛 讛讜讗 (讜讛诪讘讜讬) [讘谞讬谉] 砖专讜爪讛 诇住转诪谉 讘拽讘讬注讜转 讛诇讻讱 讘注讬谞谉 讘讛讜 讛讬讻讬专讗, 讚讛讬讬谞讜 砖讬讛讗 讘讛诐 讛讬讻专 拽砖讬专讛 讜转诇讬讬讛 讜讬讛讗 讘驻转讞 [讛讬讻专 爪讬专] 讗讜 砖讬讛讬讜 讙讘讜讛讬诐 诪谉 讛讗专抓 诪诇讗 (驻转讞) [谞讬诪讗, 讛讗] 诇讗讜 讛讻讬 讻讬讜谉 讚诇讬转 诇讛讜 爪讜专转 驻转讞 诪讞讝讬 讻讘讜谞讛. 讗诇讜 讚讘专讬 讛专讘 谞专"讜, 讜讚讘专讬讜 谞讻讜谞讬诐 讛诐.
讗诇讗 讚拽砖讬讗 诇讬 拽爪转 讚讗诐 讗讬转讗 讛讬讻讬 住转诐 转谞讗 讚讘专讬讬转讗 讻讜诇讬 讛讗讬 诇讬砖谞讗 讜砖讘讬拽 注讬拽专讗 讚诪讬诇转讗, 讚讛讜讛 诇讬讛 诇驻专讜砖讬 讻讚诪驻专砖 讜转谞讬 讘诪转谞讬' 讜诇讬转谞讬 讚诇转 讛谞讙专专讬谉 砖讘诪讜拽爪讛 讜砖讘驻专爪讛 讘讝诪谉 砖拽砖讜专讬谉 转诇讜讬讬诐 谞讜注诇讬谉 讘讛诐. 讜讬"诇 讚讻诇诇讗 讛讜讗 讚拽讗 讻讬讬诇 讜转谞讬 讚讻诇 讚拽砖讜专 讜转诇讜讬 讘诪拽讜诐 砖讬砖 诇讜 爪讬专 讗讜 砖讙讘讜讛' 诪谉 讛讗专抓, 谞讜注诇讬诐 讘讛诐 讘讻诇 诪拽讜诐 讜讗驻讬' 讘驻转讞 砖讘诪讜拽爪讛 讜讗驻讬' 砖驻专爪讛 讜诇讗 (讚砖讬讬讱) 讚爪专讬讱 讘讻诇 诪拽讜诐 讻谉.
讜讻注谞讬谉 讝讛 讻转讘 讙诐 讻谉 讛专讗讘"讚 讝"诇 (讜)诇拽诪谉 (注讬专讜讘讬谉 拽讗 注"讘) 讘谞讙专 讛谞讙专专 讜讝"诇 讗讬 拽砖讬讗 诇讱 讻讬讜谉 讚拽讬讬诪讗 诇谉 讻专' 讬讛讜讚讛 讜专砖讘"讙 讚讗诪专讬 诪讜住讬祝 注诇 讗讛诇 注专讗讬 诪讜转专, (讛讗) [讛讬讻讬] 讗诪专讬谞谉 讘诪转谞讬' 诇注讬诇 讛讚诇转 砖讘诪讜拽爪讛 讜讛讞讚拽讬谉 砖讘驻专爪讛 讜砖讘诪讞爪诇转 讗讬谉 谞讜注诇讬谉 讘讛诐 讘砖讘转 讗诇讗 讗"讻 讙讘讜讛讬诐 诪谉 讛讗专抓 讜讗住专讬谞谉 诇讛 诪砖讜诐 讘谞讬谉, 讜讛讗 转讜住驻转 注专讗讬 讛讜讗, 砖讛专讬 讛讚诇转 注砖讜讬 讛讜讗 诇驻转讜讞 讜诇住讙讜专. [诇讗 拽砖讬讗] 讛转诐 讻讬讜谉 讚讚诇转 砖诇 诪讜拽爪讛 讜砖诇 驻讬专爪讛 诇讗讜 转讜住驻转 注专讗讬 讛讜讗 讗诇讗 转讜住驻转 拽讘注 砖讗讬谞讜 注砖讜讬 诇驻转讞讜 讗诇讗 诇讝诪谞讬诐 专讞讜拽讬诐 诇驻讬 砖讗讬谉 讚专讱 讻谞讬住转讜 讜讬爪讬讗转讜 讜讗诐 讛讬讛 驻转讞 讜拽讘讜注 砖诐 讗注"驻 砖讛谉 谞讙专专讬谉 诪讜转专讬谉 注"讻.
讛讗 讚诪拽砖讛 诪讛讗 讘专讬讬转讗 讚讚诇转 讛谞讙专专转 讜诪讞爪诇转 讛谞讙专专转 讜拽住讘专 讚讚讜拽讗 拽转谞讬 讘讝诪谉 砖讬砖 诇讛诐 爪讬专 讜讙讘讜讛讬诐 诪谉 讛讗专抓, 讛讜讛 诪爪讬 讗讬讚讱 诇诪讬诪专 诇讬讛 讜诇讬讟注诪讬讱 转讬拽砖讬 住讬驻讗 讗专讬砖讗, 讚拽转谞讬 谞讙专专转 讜拽转谞讬 讙讘讜讛讛 诪谉 讛讗专抓 讜讗讬 谞讙专专转 诇讗讜 讙讘讜讛讬诐, 讗诇讗 讘注诇 讻专讞讬谉 诇讗讜 讚讜拽讗 讗诇讗 谞讙专专转 讜讛讜讗 砖讬砖 诇讛 爪讬专 拽转谞讬, 讜讗讜 讗讜 拽转谞讬. 讗诇讗 讘讛专讘讛 诪拽讜诪讜转 讘转诇诪讜讚 讻讬讜爪讗 讘讛 砖讬讻讜诇 诇讜诪专 讜诇讬讟注诪讬讱 讜讗讬谞讜 讗讜诪专.



住讜讻讬 拽讜爪讬诐 讜讞讘讬诇讬 拽讜爪讬诐 砖讛转拽讬谞谉 讘驻专爪讛 砖讘讞爪专 讘讝诪谉 砖拽砖讜专讬诐 讜转诇讜讬讬诐 谞讜注诇讬诐 讘讛诐 讘砖讘转 讜讗讬谉 爪"诇 讘讬讜诐 讟讜讘. 驻讬专讜砖: 转诇讜讬讬诐 砖讗讬谉 专讗砖诐 诪讙讬注 诇讗专抓 讗诇讗 讙讘讜讛 诪谉 讛讗专抓 讻诇 砖讛讜讗, 讻讬讜谉 讚诇讗 拽转谞讬 讛谞讙专专讬谉. 讜驻专爪讛 砖讘讞爪专 讚谞拽讟讬谞谉 讻讜讜转讛 拽讗诪专, 讜讗驻讬' 讛讜讬讗 驻专爪讛 砖讘讞爪专 讗讬 诇讗讜 讚拽砖讜专讬谉 讜转诇讜讬讬诐 (诪谉) [讜讗讬谉] 专讗砖谉 诪讙讬注 诇讗专抓 讗讬谉 谞讜注诇讬谉 讘讛诐, 讚讻诇 驻专爪讛 谞专讗讛 讻讗诇讜 专讜爪讛 诇住讜转诪讛 注讚 砖讬讛讗 讘讜 讛讬讻专 讻诪讜 转诇讬讬讛 讗"谞 讛讬讻专 爪讬专, 讜讛讻讗 讘驻专爪讛 砖诇讗 讛讬讛 爪讬专 [诇讗 诪讛谞讬] 拽砖讜专 讗注驻"讬 砖讗讬谞讜 转诇讜讬 讜讻诪讜 砖讗诪专谞讜 诇诪注诇讛. 讜拽砖讬讗 诇讬 诪讗讬 砖讛转拽讬谞谉 讚拽转谞讬, 讛讗 讻讬讜谉 讚拽砖专谉 讜转诇讗谉 讛讬讻讬 讛转拽谞转谉. 讬"诇 讚讞讚讗 拽转谞讬 砖讛转拽讬谞谉  讘驻专爪讛 砖讘讞爪专, 讜讗讬 讝讛 转讬拽讜谉 砖拽砖专谉 讜转诇讗谉, 讜讛"拽 讘讝诪谉 砖讛转拽讬谞谉 讞砖讜讘 砖拽砖专谉 讜转诇讗谉 讜谞讜注诇讬谉 讘讛诐. 讜讗讻转讬 拽砖讬讗 诇讬 讚讛讗 讜讚讗讬 诪砖诪注 讚诇讗 讗讬爪讟专讬讱 诪转谞讬' 诇讛转讬专 讘讗诇讜 砖拽砖专谉 讜转诇讗谉 讚讛讗 驻砖讬讟讗, 讚讻讬讜谉 砖拽砖讜专 讜转诇讜讬 谞讜注诇讬谉 讘讜, 讜诇讗 讗讬爪讟专讬讱 讗诇讗 诇讗砖诪讜注讬谞谉 (讗讬) 讚讚讜拽讗 讘讝诪谉 砖拽砖讜专讬诐 讜转诇讜讬讬谉 讘讜 谞讜注诇讬谉 讘讛诐, 讛讗 诇讗讜 讛讻讬 讗讬谉 谞讜注诇讬谉, 讜讻讬讜谉 砖讻谉 诇讗 讛讜讛 诇讬讛 诇诪讬转谞讬 讻讛讗讬 诇讬砖谞讗, 讗诇讗 讻诇讬砖谞讗 讚诪转谞讬' 讚拽转谞讬 讗讬谉 谞讜注诇讬谉 讘讛诐 讗诇讗 讗"讻 讙讘讜讛讬诐 诪谉 讛讗专抓, 讜讛讻讗 谞诪讬 诇讬转谞讬 讗讬谉 谞讜注诇讬谉 讘讛诐 讗诇讗 讗"讻 拽砖讜专讬诐 讜转诇讜讬讬诐, 讗"谞 讘讝诪谉 砖拽砖讜专讬诐 讜转诇讜讬讬诐 谞讜注诇讬诐 讘讛诐 讜讗诐 诇讗讜 讗讬谉 谞讜注诇讬谉 讘讛诐. 讜注讜讚 讚诪拽转谞讬 讗讬谉 爪专讬讱 诇讜诪专 讘讬讜诐 讟讜讘 诪砖诪注 讚注讬拽专 讛讬转讬专讗 讜讛讗 驻砖讬讟讗 讻讚讗诪专谉.



讚诇转 讗诇诪谞讛 讛谞讙专专转 讗讬谉 谞讜注诇讬谉 讘讛 讘砖讘转. 驻讬专砖讜 讘转讜住驻讜转: 讗注驻"讬 砖讬砖 诇讛 爪讬专, 讚讗讬(讻讗) 砖讗讬谉 诇讛 讜诇讗 讛讬讛 诇讛 诪讗讬 砖谞讗 讚诇转 讗诇诪谞讛 讗驻讬' 讚诇转 讙诪讜专讛 谞诪讬, 讜讻讚拽转谞讬 讘诪转谞讬' 讚诇转 砖讘诪讜拽爪讛 讜讞讚拽讬谉 砖讘驻专爪讛 讗讬谉 谞讜注诇讬谉 讘讛诐 讗诇讗 讗"讻 讙讘讜讛讬诐 诪谉 讛讗专抓. 讜转诪讬讛 诇讬 诪讬 诪讙专注 讙专讬注 讟驻讬 诪拽谞拽谉 讛谞讙专专 [讜诪讞爪诇转] 讛谞讙专专转 讚拽转谞讬 讘讘专讬讬转讗 讚讬砖 诇讛诐 爪讬专 讜讗注驻"讬 砖讛诐 讙讘讜讛讬诐 谞讜注诇讬谉 讘讛诐. 讜讛专讗讘"讚 讝"诇 驻讬专砖讛 讘砖讗讬谉 诇讛 爪讬专. 讝讛 拽砖讛 讜讻诪讜 砖讗诪专谞讜 讚讗"讻 诪讗讬 砖谞讗 讚诇转 讗诇诪谞讛 讗驻讬' 讻讜诇讛讜 谞诪讬, 讜爪"注.



讜讻谉 讘讬注讬. 驻讬专砖 专砖"讬 讝"诇: 诇住讚专 讘爪讬诐 注诇 讙讘讬 讻诇讬 砖拽讜专讬谉 讙专讜讬诇讬砖. 讜讛拽砖讜 注诇讬讜 讘转讜住驻讜转 讚讗"讻 讗住讜专 诇住诪讜讱 讗转 讛拽讚专讛 讘讬"讟 注诇 讻讬专讛 讗讜 注诇 讟专驻讬讚 砖谞讜转谞讬诐 讜诇讗 谞讞诇拽 讗讚诐 讘讚讘专. 讗诇讗 讚讘讻讬 讛讗 诇讗 砖讬讬讱 讗讛诇 讻讬讜谉 砖讗讬谉 诇讜 讚驻谞讜转 讗诇讗 砖注讜诪讚 注诇 讚' 专讙诇讬诐, 讜讗驻讬' 砖讬砖 诇讜 讚驻谞讜转 讻诇 砖讛讜讗 注砖讜讬 讜注讜诪讚 讗诇讗 砖谞讜转谞讬诐 注诇 讙讘讬讜 讛讘爪讬诐 讗讜 讛拽讚专讛 讗讬谉 讝讛 讚专讱 讘谞讬谉, 讜讗讬谉 讘谞讬谉 讗诇讗 讻砖注讜砖讛 讛讚驻谞讜转 讜驻讜专住 注诇讬讛诐 讗讛诇 讗诇讗 讗"讻 (讛讬讬谞讜) [讛讬讻讗] 讚讛讚驻谞讜转 讚驻谞讜转 拽讘讜注讜转 讻讚驻谞讬 讛讘讬转. 讗诇讗 讛讻讗 讛讻讬 驻讬专讜砖讜: 讻砖诪讘讬讗 注爪讬诐 讜诪住讚专 注爪讬诐 诪讻讗谉 讜诪讻讗谉 讜讗讞"讻 谞讜转谞讬诐 注诇讬讛 讛讘爪讬诐. 讜专砖"讬 谞诪讬 驻讬': 讗讜 注诇 讙讘讬 讘' 注爪讬诐 砖诪拽讬驻谉 讝讛 讗爪诇 讝讛. 讜专"讞 讝"诇 驻讬' 讻讙讜谉 砖谞讜转谞讬诐 讙' 讘爪讬诐 讝讛 讗爪诇 讝讛 讜讛专讘讬注讬 注诇 讙讘讬讛谉 讜讛讜讬 (讻住讻讬谉) [讻讘谞讬谉]. 讜讻转讘讜 讘转讜住驻讜转 砖诪讛 砖讗谞讜 诪谞讬讞讬诐 住驻专 诪讻讗谉 讜住驻专 诪讻讗谉 讜住驻专 注诇 讙讘讬讛诐 诇讗 讚诪讜 诇讛谞讬, 讚讛讜讗讬诇 讜讗讬谉 爪专讬讱 诇讗讜讬专 砖转讞转讬讛诐 诇讗 讚诪讬 讻诇诇 诇讘谞讬谉. 讜注讜讚 讚注诇 讛砖讜诇讞谉 讗讬谉 砖讜诐 讗讚诐 讘讜谞讛 讜诇讗 诪讞诇讬祝 讘砖讗专 讘谞讬谉 讻讬 讛谞讱 砖讛诐 注诇 讛拽专拽注.



讜专讘谞谉, 讗诪专 专' 诪讗讬专 专砖讜转 讛专讘讬诐 讜诪讛讚专讬 诇讬讛 讗讬谞讛讜 讻专诪诇讬转. 驻讬专讜砖: 诇讗讜 讚讜拽讗 讻专诪诇讬转, 讚讬专讜砖诇讬诐 讻讬讜谉 [讚]讚诇转讜转讬讛 谞注讜诇讜转 讘诇讬诇讛 讚专砖讜转 讛讬讞讬讚 讛讬讗 讜讻讞爪专 讛诪砖讜转驻转 讛讬讗, 讗诇讗 讻讬讜谉 讚诇讗 注专讘讜 讜讗住讜专 诇讟诇讟诇 诪谉 讛讘转讬诐 诇诪讘讜讗讜转 拽专讬 诇讛 讻专诪诇讬转.





专讬讟讘"讗

诪转谞讬壮 讛讚诇壮 砖讘诪讜拽爪壮 讻讜壮. 驻专砖状讬 讝状诇 讻讬 专讞讘壮 砖讗讞讜专讬 讛讘转讬壮 拽专讬 诪讜拽爪讛 诇驻讬 砖讗讬谉 诪砖转诪砖讬谉 讘讛 转讚讬专 讜诪砖讬诪谉 砖诐 注爪讬诐 诇讗讜爪专 讜讗讬谉 讘注诇 讛讘讬转 讞讜砖砖 诇转拽谉 讚诇转 拽讘讜注讛 讗诇讗 讝讜拽驻讛 讻谞讙讚 讛驻转讞 讜讻砖讛讜讗 驻讜转讞 诪讟讬诇讛 注诇 讛讗专抓 讗讜 拽讜砖专讛 讘讞讘诇 讗专讜讱 讜讛讬讗 谞讙专专转 注状讙 讗专抓 讜诇驻讬壮 讗讬谉 谞讜讟诇讬谉 讘讛 讘砖讘壮 诪驻谞讬 砖谞专讗讛 讻讘讜谞讛 讗讘诇 讻砖讛讬讗 拽砖讜专讛 讜转诇讜讬讛 讘讗讜讬专 砖讙讘讜讛 诪谉 讛讗专抓 讻诪诇讗 谞讬诪讗 讻讚讗讬转讗 讘砖状住 谞专讗讛 讻讗讬诇讜 讛讬讗 诪讜讻谞转 诇讛住讙讬专讛 讜讚诪讬讗 诇砖讗专 讚诇转讜转 讛讘讬转 砖驻讜转讞讬谉 讗讜转谉 讜谞讜注诇讬谉 讘讛谉 讜讗讬谉 讘讛谉 诪砖讜诐 讘谞讬谉 讜讛讞专拽讬谉 砖诇 讛驻专爪讛 讞讘诇讜转 砖诇 拽讜爪讬诐 砖讛转拽讬谞诐 诇住转讜诐 讘讛诐 驻专爪讛 讜讗驻讬诇讜 驻专爪讛 砖讘讞爪专 讻讚讗讬转讗 讘砖状住 讜讻谉 诪讞爪诇转 讗诐 诇讗 讛讬讜 讙讘讜讛讬谉 诪谉 讛讗专抓 诪讞讝讬 讻讘讜谞讛:



讜专诪讬谞讛讬 讚诇转 讛谞讙专专转. 驻讬专砖 讜诪讚拽转谞讬 砖讛诐 谞讙专专讬谉 诪讻诇诇 砖讗讬谉 讙讘讜讛谉 诪谉 讛讗专抓 讻诇诇 讜讗注状讙 讚拽转谞讬 拽砖讜专讬谉 讜转诇讜讬讬谉 注诇 讻专讞讬谉 诇讗讜 讻砖转诇讜讬讬谉 讘讗讜讬专 讻讗讜转讛 砖讗诪专 讙讘讬 驻拽拽 讛讞诇讜谉 讘讝诪谉. 砖拽砖讜壮 讜转诇讜讬 讚讗状讻 转拽砖讬 讗专讬砖讗 讗诇讗 诇讜诪专 砖讛诐 拽砖讜专讬谉 讘驻转讞 讜转诇讜讬讬谉 讘讛 讗诪专 讗讘讬讬 讻砖讬砖 诇讛诐 爪讬专 注讬拽专 驻讬专砖 砖讬砖 诇讛专 爪讬专 讘驻转讞 诪转讜拽谉 诇讚诇转 讚诪讜讻讞壮 诪讬诇转讗 讚驻转讞讬诐 拽讘讜注讬诐 讛诐. 讜讻砖讛讜讗 驻讜转讞 讜谞讜注诇 讗讬谞讜 谞专讗讛 讻讘讜谞讛 讗诇讗 讻驻讜转讞 讜谞讜注诇 砖讗专 讚诇转讜转 讛讘讬壮 讜诇讗讜 诇诪讬诪专讗 砖讬讛讗 诪讜转专 诇讛讞讝讬专 讛讚诇转 注诇 爪讬专讛 讚讛讗 转谞讬讗 诇拽诪谉 讘驻专拽讬谉 砖讗诐 讛讞讝讬专 讞讬讬讘 讞讟讗转 讗诇讗 诇讜诪专 讚讻讬 讗讬转讗 讘驻转讞 爪讬专 诇讗 诪讞讝讬 讻讘讜谞讛 讜讻讚驻专讬砖谞讗 讜砖专讬壮 讗驻讬诇讜 讻砖讗讬谉 讘讙讜讘讛 砖诇 讚诇转 砖讜诐 讛讬讻专 爪讬专 讚讛讗 讚讜诪讬讗 讚诪讞爪诇壮 讜拽谞拽谉 拽转谞讬 砖讗讬谉 诇讛诐 爪讬专 讜专砖状讬 讝状诇 驻讬专砖 讘驻谞讬诐 讗讞专讬诐 砖讗讬谞诐 诪讞讜讜专讬诐:



诪讬转讬讘讬 讚诇转 讻讜壮. 讻诇讜诪专 爪讬专 注砖讜讬 讻驻转讞 讚壮 讚讗诇讜 讘讙讜驻谉 拽谞拽谉 讜诪讞爪诇转 讻诇讜诐 讬砖 诇讛诐 爪讬专 讜讙讘讜讛讬诐 诪谉 讛讗专抓 讗驻讬诇讜 讻诪诇讗 谞讬诪讗 谞讜注诇讬谉 讘讛诐 讜讗诐 诇讗讜 讗讬谉 谞讜注诇讬谉 讘讛诐 讜拽住状讚 讚转专转讬 讘注讬 砖讬讛讗 诇讛诐 讚壮 讜砖讙讘讜讛讬谉 诪谉 讛讗专抓 讜讛讬讬谞讜 讚拽砖讬讗 讘讬谉 诇讗讘讬讬 讘讬谉 诇专讘讗 讚讗诪专讬 讚讻诇 砖讬砖 诇讛诐 爪讬专 讗讜 砖讛讬讛 诇讛诐 爪讬专 诇讗 讘注讬谞谉 讙讘讜讛讬诐 诪谉 讛讗专抓:



讜诪转专爪讬壮 讚住状拽 讘讝诪谉 砖讬砖 诇讛诐 爪讬专 讗讜 砖讙讘讜讛讬谉 诪谉 讛讗专抓 讜讘讜讚讗讬 讚诇诪讗讬 讚住状讚 诪注讬拽专讗 拽砖讬讗 讘专讬讬转讗 专讬砖讗 讗住讬驻讗 讚讛讗 拽转谞讬 专讬砖讗 讚诇转 讛谞讙专专转 讜拽谞拽谉 讛谞讙专专 诪讻诇诇 砖诇讗 讛讬讜 讙讘讜讛讬谉 诪谉 讛讗专抓 讜讛讚专 拽转谞讬 讘讝诪谉 砖讬砖 诇讛诐 爪讬专 讜讙讘讜讛讬谉 讜讘讚讬谉 讛讜讗 讚讬讻讜诇讬谉 诇诪讬诪专 讜诇讬讟注诪讬讱 讜讻讚讻转讬讘谞讗 讘讻诪讛 讚讜讻转讬. 专讘讗 诪转专抓 诇讟注诪讬讛. 讻砖讛讬讛 诇讛诐 爪讬专 讻诇讜壮 讗注状驻 砖谞讟诪谉 讘注驻专 讚诪状诪 讛讗 讙诇讬 讘讚注转讬讛 讚转讜专转 驻转讞 讜讚诇转 注讘讬讚 诇讬讛 讜讛诇讻转讗 讻专讘讗.



转状专 住讜讻讬 拽讜爪讬诐 讻讜壮. 讜讛讻讗 讚诇讗 拽转谞讬 讛谞讙专专讬谉 讜讚讗讬 拽砖讜专讬谉 讜转诇讜讬讬谉 讚拽转谞讬 讛讬讬谞讜 砖讙讘讜讛讬谉 诪谉 讛讗专抓 讚讜诪讬讗 讚驻拽拽 讛讞诇讜谉 砖砖谞讬谞讜 讘讝诪谉 讛拽砖讜专 讜转诇讜讬 砖专状诇 砖拽砖讜专 讜转诇讜讬 讘讗讜讬专 讜讘讜讚讗讬 砖讻讬讜谉 砖拽砖专谉 讗讬谉 诇讱 转拽谞讛 讙讚讜诇讛 诪讝讛 讗诇讗 转谞壮 讛讻讬 拽转谞讬 讻讬 讗注状驻 砖讛转拽讬谞诐 诪讘注讜讚 讬讜诐 讘诪讞砖讘讛 讗讜 砖住讚专诐 讘讻讱 讚诪讛谞讬 诇讬讛 诇讛转讬专讛 讘讟诇讟讜诇 讗驻状讛 诇注谞讬谉 谞注讬诇转 讚诇转 讚讜拽讗 讘讝诪谉 砖拽砖专讬诐 讜转诇讜讬讬谉 谞讜注诇讬谉 讘讛诐 讜讗诐 诇讗讜 讗讬谉 谞讜注诇讬谉 讘讛诐 讗诇讗 讘讝诪谉 砖拽砖讜专讬谉 讜转诇讜讬讬谉 讗诇讗 讚诇讗 讞砖 转谞讗 诇讛讻讬.

讜讛讗 讚转谞谉 诇讗 讬注诪讜讚 讗讚诐 讻讜壮. 讗诪专 诇讜 诪注砖讛 讘砖讜拽 讛注诇讬讜谉 砖诇 驻讬讟诪讬谉 讻讜壮 讗诪专讬壮 注诇讛 讘砖状住 讗状专 诪讗讬专 专砖讜壮 讛专讘讬诐 讜诪讛讚专讬 诇讬讛 专讘谞谉 诪讬专讜砖诇诐 砖讛讬讗 讻专诪诇讬转 讚讗状专 讬讜讞谞谉 讻讜壮 讻诇讜诪壮 讚讗诇诪讗 讚讬专讜砖诇诐 讛讬讜 诇讛 讚诇转讜转 讛谞谞注诇讜转 讘诇讬诇讛 讜讗讬谉 诇讛 讚讬谉 专砖讜转 讛专讘讬诐 讜讛讗 讚拽讗诪专讬壮 讚讬专讜砖诇诐 讻专诪诇讬转 讛讬讗 诇讗 讚讬讬拽讬壮 讘诇讬砖谞讬壮 讜谞拽讟讬壮 讗砖讙专转 诇讬砖谞讗 讚专讙讬诇讬谉 诇讜诪专 专砖讜转 讛专讘讬诐 讜讘讻专诪诇讬转 讚讜讜讚讗讬 讻讬讜谉 砖讬砖 诇讛 讚诇转讜转 讛谞谞注诇讜转 讛专讬 讛讬讗 讻讞爪专 讙诪讜专 砖讗注状驻 砖诇讗 注专讘讜 讘讛 诪讜转壮 诇讟诇讟诇 讘讻诇讛 讻诇讬诐 砖砖讘转讜 讘讛 讜讻讚讗讬转讗 讘驻壮 专壮 讗诇讬注讝专 讜讙诐 诪讘讜讗讜转 讬专讜砖诇诐 讻谉 讛讚讬谉 讜讗讬谉 讗讬住讜专 讗诇讗 砖诇讗 诇讛讻谞讬住 讜诇讛讜爪讬讗 诪谉 讛讘转讬诐 讜讛讞爪专讜壮 诇诪讘讜讗讜壮 讻砖诐 砖讗住讜专 诇讛讜爪讬讗 诪谉 讛讘转讬壮 诇讞爪专 砖讗讬谞壮 诪注讜专讘转.



专讘讗 讗诪壮 住讬驻讗 讗转讗谉 诇砖注专讬 讙谞讛 讜讛状拽 讜诇讗讜 讚诪讞住专壮 诇讬讛 诪转谞讬壮 讚讗状讻 讛状诇 诇诪讬诪专 讞住讜专讬 诪讞住专讗 讗诇讗 讚诇讬砖谞讗 讚诪转谞讬讬转壮 讚讬讬拽讬壮 讚拽转谞讬 讗诇讗 讗诐 讻谉 注砖讜 诇讛 诪讞讬爪讛 讙讘讜讛 注砖专讛 讜讗诇讜 讘驻讞讜转 诪注砖专讛 讚讛讜讬讗 讻专诪诇讬转 诇讗 住讙讬 诇讬讛 讜谞拽讟讜壮 砖注专讬 讙谞讛 诪砖讜壮 讚讗讬讬专讬 讘讛 讘讘专讬讬转讗 讚住转诐 讙谞讛 讛讬讗 讬讜转专 诪讘状住 讜讛讜讬讗 讻专诪诇讬转 诪讚讘专讬讛壮 诇驻讬 砖诇讗 讛讜拽驻讛 诇讚讬专讛 讻谞状诇.





讛诪讗讬专讬

讛诪砖谞讛 讛砖讘讬注讬转 讜讬转讞讬诇 讘讘讬讗讜专 注谞讬谞讬 讛讞诇拽 讛砖诇讬砖讬 讜讛讜讗 砖讗诪专. 讛讚诇转 砖讘诪讜拽爪讛 专状诇 砖讘诪拽讜诐 讛诪讜拽爪讛 讻讙讜谉 专讞讘讛 砖讗讞讜专讬 讛讘转讬诐 讗讜 砖诇 讚讬专 讜住讛专 讜讗讬谉 讛讘注诇讬壮 讞讜砖砖讬壮 诇注砖讜转 诇讛 讚诇转 拽讘讜注 讗诇讗 注讜诪讚转 讝拽讜驻讛 讻谞讙讚 讛驻转讞 讜讻砖讛讜讗 驻讜转讞 诪驻讬诇讛 诇讗专抓. 讜讗诪专 注诇讬讛 讗诐 砖讻砖讛讜讗 谞讜注诇 讛讬讗 讙讘讜讛讛 诪谉 讛拽专拽注 砖诇砖讛 讟驻讞讬诐 诪讜转专 诇谞注讜诇 讘讛 砖讗讬谉 讻讗谉 讚诪讬讜谉 讘谞讬谉 讗讘诇 讗诐 讗讬谞诐 讙讘讜讛讬诐 砖诇砖讛 讗讬谉 谞讜注诇讬壮 讘讛诐 诪驻谞讬 砖谞专讗讛 讻讘讜谞讛. 讜讬砖 诪驻专砖讬壮 讙讘讜讛讬诐 诪谉 讛讗专抓 砖讛诐 拽砖讜专讬诐 讜转诇讜讬讬诐 讘讞讘诇 讜讙讘讜讛讬诐 砖诇砖讛 砖讝讛 谞拽专讗 讛讻谞讛 讜诪讜转专 诇讟诇讟诇讛 诪转讜专转 讚诇转. 讜讻谉 讞讚拽讬诐 砖讘驻专爪讛 专状诇 讞讘讬诇讜转 砖诇 拽讜爪讬诐 砖住讜转诪讬谉 讘讛 讗转 讛驻专爪讛 砖诇讗 讬讻谞住 砖诐 讙谞讘 讗讜 讞讬讛 专注讛 讜讻谉 诪讞爪诇转 讜讻谉 讛诇讻讛. 讜诪讻诇 诪拽讜诐 讬砖 驻讜住拽讬壮 砖诪砖谞讛 讝讜 讘讗讛 讻专壮 讗诇讬注讝专 砖住讜讘专 讘驻拽拽 讛讞诇讜谉 砖讗讬谉 谞讜注诇讬谉 讘讜 讗诇讗 讗诐 讻谉 拽砖讜专 讜转诇讜讬. 讜讻讘专 讘讬讗专谞讜 讘驻专拽 讻诇 讛讻诇讬诐 砖讗讬谉 讛诇讻讛 讻诪讜转讜 讜诪讜转专 讘驻拽拽 讛讞诇讜谉 讗祝 讘诇讗 讙讜讘讛 诪谉 讛讗专抓 讜讗祝 讘诇讗 砖讜诐 拽砖讜专 讜讘讚诇转 诪讬讛讗 讚讬讜 讘拽砖讜专:



讝讛讜 讘讬讗讜专 讛诪砖谞讛 讜驻住拽 砖诇讛 讜讚讘专讬诐 砖谞讻谞住讜 转讞转讬讛 讘讙诪壮 讗诇讜 讛谉:



讚诇转 讛谞讙专专转 讜诪讞爪诇转 讛谞讙专专 讜讛拽谞拽谉 讛谞讙专专 专状诇 砖讗讬谞诐 讙讘讜讛讬诐 诪谉 讛讗专抓 讗诇讗 谞讙专专讬诐 讘讛 讛讜讗讬诇 讜诪讻诇 诪拽讜诐 拽砖讜专讬诐 讜转诇讜讬讬诐 砖诐 谞讜注诇讬谉 讘讛诐 讘砖讘转. 讜讗诐 转讗诪专 诪砖谞转谞讜 砖讛爪专讬讻讛 讙讜讘讛 砖诇砖讛. 讗转讛 诪驻专砖 讗转 讝讜 讘砖讛讬讛 砖诐 爪讬专 讗注驻状讬 砖讗讬谉 诇讛 注讻砖讜 砖讻诇 砖讛讬讛 砖诐 爪讬专 砖诐 讚诇转 注诇讬讜 讜讗讬谞讜 谞驻拽注 讛讗 讗诐 诇讗 讛讬讛 砖诐 爪讬专 爪专讬讱 讙讜讘讛 砖诇砖讛. 讜讬砖 驻讜住拽讬壮 讻讘专讬讬转讗 讝讜 讜讛讜讗 砖讚讬 讘讙讘讜讛讬诐 讗驻讬壮 讻诪诇讗 谞讬诪讗. 讜讗祝 讝讜 诇讚注转 砖讻转讘谞讜 讘诪砖谞讛 讝讜 讬砖 讗讜诪专讬壮 砖讘讗讛 讻专壮 讗诇讬注讝专 讜讗讬谉 讛诇讻讛 讻诪讜转讜. 讜注谞讬谉 拽谞拽谉 讛讜讗 讻诇讬 砖讗讞讜专讬 讛诪讞专讬砖讛 诇驻注诪讬诐 谞讜注诇讬谉 讘讜. 讜住讜讻讬 拽讜爪讬诐 讜讞讘诇讬 拽讜爪讬诐 讗讬谉 讘讛诐 诪拽讜诐 诇讛讬讻专 爪讬专. 讜诇讚注转 专讗砖讜谉 爪专讬讱 砖讬讛讜 讙讘讜讛讬诐.



讜讚诇转 讗诇诪谞讛 砖讗讬谞讛 谞讙专专转 专状诇 讗注驻状讬 砖讗讬谞讛 谞讙专专转 讗讬谉 谞讜注诇讬谉 讘讛 讘砖讘转. 讜驻专砖讜 讘讚诇转 讗诇诪谞讛 (讚讬讞讚 砖讘讗) [讚讞讚 砖讬驻讗] 讻诇讜诪专 诪诇讜讞 讗讞讚 砖讗讬谉 诇讛 讘转 讝讜讙 讜讝讜 讜讚讗讬 讗讬谉 诇讛 爪讜专转 驻转讞 讜讛讜讛 诇讬讛 讻讘讜谞讛 讗讜 砖讗讬谉 砖诐 讚诇转 注诇讬讛 讜讟诇讟讜诇讛 讗住讜专. 讜讻谉 讘讬讗专讜 讘讛 讚诇讬转 诇讛 讙讬砖诪讬 专状诇 诪砖拽讜祝 诇诪注诇讛 讜讗住拽讜驻讛 诇诪讟讛 诇讛讬讜转 讛讚诇转 讞讜讘讟转 讘讜 讜讻诇 讻讬讜爪讗 讘讝讜 讗讬谉 砖诐 讚诇转 注诇讬讛 砖讛专讬 讗诐 拽砖讜专讛 讛讬讗 讘讞讘诇 诪转谞讚谞讚转 讛讬讗 讜讗诐 讗讬谞讛 拽砖讜专讛 爪专讬讱 讛讜讗 诇讛驻讬诇讛 诇讗专抓 讻砖讛讜讗 驻讜转讞. 讜讬砖 讙讜专住讬谉 讚诇转 讗诇诪谞讛 讛谞讙专专转 讜专讗砖讜谞讛 注讬拽专:



讻砖讗讚诐 讘讗 诇住讚专 注爪讬诐 诇讗讜专 讘讬讜诐 讟讜讘 爪专讬讱 诇讛讝讛专 砖诇讗 讬专讗讛 讻讘讜谞讛 讜诪诇诪讟讛 诇诪注诇讛 讗住讜专 专状诇 砖讬砖讬诐 转讞诇讛 讘拽注转 讗讞转 讜讗讞专 讻讱 讗讞专转 注诇讬讛 讚专讱 讘谞讬谉 讗诇讗 转讛讗 讛讗讞转 讘讬讚讜 讙讘讜讛讛 诪注讟 讜讬砖讬诐 讗讞专转 转讞转讬讛. 讜讻谉 讘讘讬爪讬诐 讜拽讚专讛 讜诪讟讛 讜讞讘讬转. 讜讻讘专 讘讬讗专谞讜 注谞讬谞讛 讘专讘讬注讬 砖诇 讬讜诐 讟讜讘 讜诇讗 谞转讙诇讙诇讛 讻讗谉 讗诇讗 诪转讜专转 讘谞讬谉:



讻砖专讬诐 砖讘讚讜专 讜讞讻诪讬讛诐 专讗讜讬 诇讛诐 诇讛讜讻讬讞 讘谞讬 讚讜专诐 讻讚讬 诇砖诪专诐 诪谉 讛注讘讬专讜转 讜讻砖讛诐 诪谞讛讬讙讬诐 讗讜转诐 注诇 讚专讱 讝讛 谞讗诪专 注诇讬讛诐 砖讛诐 诪讙讬谞讬诐 注诇讬讛诐 诪谉 讛驻讜专注谞讬讜转 讜讛讜讗 砖讻转讜壮 讟讜讘诐 讻讞讚拽 讬砖专 诪诪住讜讻讛. 讻诇讜诪壮 讟讜讘讬诐 砖讘讛诐 讛诐 讻讞讚拽讬诐 砖住讜转诪讬谉 讘讛诐 讗转 讛驻专爪讜转 诇讛讬讜转诐 诪讙讬谞讬诐 注诇 讛驻专讚住 讜讻谉 讬砖专 诪诪住讜讻讛 讻诇讜诪壮 砖讛讜讗 谞拽专讗 讬砖专 诪爪讚 砖讛讜讗 诪讙讬谉 注诇 讘谞讬 讚讜专讜 讻诪住讜讻讛 诇讙讬谞讛 讜诇讗 讛诪砖讬诇 讗转 讛讟讜讘讬诐 诇讞讚拽 诇讙谞讗讬 讗诇讗 诇砖讘讞 注诇 讛讚专讱 砖讘讬讗专谞讜:



讛诪砖谞讛 讛砖诪讬谞讬转 讜讛讬讗 讞讜讝专转 诇注谞讬谉 讛讞诇拽 讛砖谞讬 讗诇讗 砖讛诪砖谞讛 砖诇驻谞讬讛 讛讜拽讚诪讛 诇讝讜 砖诇讗 讻住讚专. 诇讗 讬注诪讜讚 讗讚诐 讘专砖讜转 讛讬讞讬讚 讜讬驻转讞 讘专砖讜转 讛专讘讬诐 讻讙讜谉 砖讬讜砖讬讟 讬讚讜 讘讞讜专 砖讬砖 砖诐 讜讬讟讜诇 讛诪驻转讞 砖讛讜讗 讘讞讜专 砖讘专砖讜转 讛专讘讬诐 讜讬驻转讞 诪讘讞讜抓 讘诪谞注讜诇 砖讘专砖讜转 讛专讘讬诐 讜讗注驻状讬 砖讗讬谉 诪诪拽讜诐 诪驻转讞 注讚 讛诪谞注讜诇 讗专讘注 讗诪讜壮 诪讻诇 诪拽讜诐 砖诪讗 讬讻谞讬住 讛诪驻转讞 讗爪诇讜. 讜讻谉 诇讗 讬注诪讜讚 讘专砖讜转 讛专讘讬诐 讜讬驻转讞 讘专砖讜转 讛讬讞讬讚 讻讙讜谉 砖讛讬讛 诪拽讜诐 讛诪谞注讜诇 转讞转 转拽专讛 砖讛讜讗 谞讬讚讜谉 讻专砖讜转 讛讬讞讬讚 讻诪讜 砖讘讬讗专谞讜 讘专讗砖讜谉 砖诇 砖讘转. 讗讜 砖讛讬讛 诪拽讜诐 诪谞注讜诇 讙讘讜讛 注砖专讛 讜专讞讘 讗专讘注讛 讗注驻状讬 砖谞讟诇 讛诪驻转讞 诪诪拽讜诐 驻讟讜专 讻讙讜谉 诇诪注诇讛 诪注砖专讛 讙讝专讛 砖诪讗 讬讘讬讗谞讛 讗爪诇讜 诇转讜讱 注砖专讛 讜谞诪爪讗 诪讜爪讬讗 诪专砖讜转 讛讬讞讬讚 诇专砖讜转 讛专讘讬诐 讜讗住讜专 注讚 砖讬注砖讛 诪讞讬爪讛 注砖专讛 讘专砖讜转 讛专讘讬诐 讜讬注诪讜讚 讘转讜讻讛 砖谞诪爪讗 讝讛 诪讻谞讬住 诪专砖讜转 讛讬讞讬讚 诇专砖讜转 讛讬讞讬讚 讘诇讗 专砖讜转 讛专讘讬诐 讘讗诪爪注 讚讘专讬 专壮 诪讗讬专 讜讗诪专讜 诇讜 诪注砖讛 讘砖讜拽 砖诇 驻讟诪讬谉 专状诇 讟讘讞讬诐 砖讛讬讛 讘讬专讜砖诇诐 砖讛讬讜 谞讜注诇讬诐 讜诪谞讬讞讬诐 讗转 讛诪驻转讞 讘讞诇讜谉 砖注诇 讛驻转讞 专状诇 砖讛讬讛 专讞讘 讗专讘注讛 砖讛讜讗 专砖讜转 讛讬讞讬讚 讜讛专讬 砖讛讬讛 注讜诪讚 讘专砖讜转 讛专讘讬诐 讜诪讟诇讟诇 讘专砖讜转 讛讬讞讬讚. 讜砖讗诇讜 讘讙诪专讗 讗诪壮 专壮 诪讗讬专 专砖讜转 讛专讘讬诐 讜诪讛讚专讜 诇讬讛 讗讬谞讛讜 讻专诪诇讬转. 讻诇讜诪专 砖讗祝 专壮 诪讗讬专 诇讗 讗住专 讗诇讗 讘专砖讜讬讜转 砖诇 转讜专讛 讗讘诇 讘专砖讜讬讜转 砖诇 住讜驻专讬诐 诇讗 砖诪注谞讜 讜讬专讜砖诇诐 讻讬讜谉 砖讚诇转讜转讬讛 谞注讜诇讜转 讘诇讬诇讛 讗注驻状讬 砖诇讗 谞砖转转驻讜 讘讛 讻专诪诇讬转 讛讬讗 讜讗驻讬壮 讘讬讜诐 讻诪讜 砖讘讬讗专谞讜 讘专讗砖讜谉 砖诇 砖讘转. 讜转讬专爪讜 讘讛 砖诪砖谞转谞讜 诇讗讞专 砖谞驻专爪讜 讘讛 驻专爪讜转 讜诇讗 讛讬讛 讗驻砖专 诇讚诇转讜转讬讛 诇讬谞注讜诇 讜谞诪爪讗 砖讛讬讗 专砖讜转 讛专讘讬诐 讜讗讞专 讻讱 驻讬专砖讜 讘讛 砖讚讘专讬 专壮 诪讗讬专 讗祝 讘砖注专讬 讙谞讛 谞讗诪专讜 砖讛讬讗 讻专诪诇讬转 专状诇 砖诪讛 砖诇驻谞讬讛诐 诪住转诪讗 讻专诪诇讬转 讛讬讗 讘驻转讞讜 讘讬转 砖注专 拽讟谉 诇砖诪讬专转 讛讙谞讛 讜讛讜讗 专砖讜转 讛讬讞讬讚 讜谞诪爪讗 讛讜讗 讗讜住专 讗祝 诪讻专诪诇讬转 诇专砖讜转 讛讬讞讬讚. 讜诪砖谞转谞讜 讞住专讛 讜讻讱 讛诐 讛讚讘专讬诐 讜讻谉 诇讗 讬注诪讜讚 讘专砖讜转 讛讬讞讬讚 讜讬驻转讞 诇讻专诪诇讬转 讜讻讜壮 讜注诇 讝讜 [讛砖讬讘讜讛讜] 诪讬专讜砖诇诐 诇讗 砖转讗诪专 砖讞讻诪讬诐 诇讗 讞诇拽讜 注诇讬讜 讘专砖讜转 讛专讘讬诐 砖讛专讬 讗诪专讜 注讜诪讚 讗讚诐 讘专砖讜转 讛专讘讬诐 讜诪讟诇讟诇 讘专砖讜转 讛讬讞讬讚 讗诇讗 砖转砖讜讘讛 讝讜 讛砖讬讘讜讛讜 注诇 讛讻专诪诇讬转 讜讛注诇讜 讘讙诪专讗 砖讞讝专 讘讜 专壮 诪讗讬专 诪砖注专讬 讙谞讛 讜诇讗 讞诇拽 讗诇讗 讘专砖讜讬讜转 砖诇 转讜专讛 讜讗祝 讘讝讜 讛诇讻讛 讻讞讻诪讬诐 讜诪讜转专 讗祝 讘专砖讜转 讛专讘讬诐 讻诇 砖讛讜讗 讘讞驻爪讬诐 砖讗讬谉 爪专讬讻讬诐 讜讛专讬 诪驻转讞 讗讬谉 爪专讬讱 诇讜 诇诪砖讻讜 讗爪诇 注爪诪讜 讗诇讗 诇驻转讜讞 讜诇谞注讜诇 讜诇讛谞讬讞讜 讘诪拽讜诪讜 讜讛讬诇讻讱 注讜诪讚 讗讚诐 讘专砖讜转 讛讬讞讬讚 讜驻讜转讞 讜谞讜注诇 讘专砖讜转 讛专讘讬诐 讗讜 讘专砖讜转 讛专讘讬诐 讜驻讜转讞 讜谞讜注诇 讘专砖讜转 讛讬讞讬讚 讜讘诇讘讚 砖诇讗 讬讜爪讬讗 讗转 讛诪驻转讞 诪专砖讜转 诇专砖讜转. 讜诇驻讬 诪讛 砖讻转讘谞讜 注诐 诪讛 砖谞讗诪壮 讘住讜讙讬讗 砖诇讛 讘讙诪专讗 讻诇 砖专砖讜转 讛专讘讬诐 讗讜 讻专诪诇讬转 注讜讘专 诇驻谞讬 讛讚诇转 讜诪拽讜诐 讛诪谞注讜诇 专砖讜转 讛讬讞讬讚 讻讙讜谉 诇诪注诇讛 诪注砖专讛 讜专讞讘 讗专讘注讛 讗讬 讗驻砖专 诇讜 诇讬讟讜诇 诪驻转讞 诪专砖讜转 讛专讘讬诐 讗讜 诪谉 讛讻专诪诇讬转 诇驻转讜讞 讜诇谞注讜诇 讗诇讗 谞讜转谞讜 诪注专讘 砖讘转 讘诪谞注讜诇 讗讜 讘讞诇讜谉 砖诇诪注诇讛 诪诪谞讜 讗注驻状讬 砖讛讜讗 专讞讘 讗专讘注讛 注诇 讗专讘注讛 讜诇诪讞专 驻讜转讞 讜谞讜注诇 讜诪讞讝讬专 讗转 讛诪驻转讞 诇诪拽讜诪讜 讗注驻状讬 砖注讜诪讚 讘专砖讜转 讛专讘讬诐 讜讻诇 砖讻谉 讘讞诇讜谉 砖讗讬谉 讘讜 讗专讘注讛 注诇 讗专讘注讛 砖讛讜讗 诪拽讜诐 驻讟讜专 讜讻谉 讘讗住拽讜驻讛 讙讘讜讛讛 砖诇砖讛 讜讗讬谉 专讞讘讛 讗专讘注讛 砖讛讜讗 讙诐 讻谉 诪拽讜诐 驻讟讜专 讻诪讜 砖讘讬讗专谞讜 讘专讗砖讜谉 砖诇 砖讘转. 讜讗诐 讛诪谞注讜诇 诇诪讟讛 诪注砖专讛 讜专讞讘 讗专讘注讛 讛专讬 讛讜讗 讻专诪诇讬转 讜诪讜转专 诇讛谞讬讞 讗转 讛诪驻转讞 讘讞诇讜谉 讻专诪诇讬转 讗讜 讘讛讗住拽讜驻讛 讻专诪诇讬转. 讜讗诐 讗讬谉 讛诪谞注讜诇 专讞讘 讗专讘注讛 诪讜转专 讘讻诇 注谞讬谉 讜讗驻讬壮 诪专砖讜转 讛专讘讬诐 砖讛专讬 诪拽讜诐 驻讟讜专 讛讜讗 讜讘诇讘讚 砖讗讞专 砖讬驻转讞 讬谞讬讞谞讜 讘诪拽讜诪讜 讜诇讗 讘专砖讜转 讛讬讞讬讚 讗讜 讘讻专诪诇讬转 砖讻诇 诪拽讜诐 砖讗讬谉 讘讜 讗专讘注讛 注诇 讗专讘注讛 诪讜转专 诇讘谞讬 专砖讜转 讛讬讞讬讚 讜诇讘谞讬 专砖讜转 讛专讘讬诐 诇讻转祝 注诇讬讜 讜讘诇讘讚 砖诇讗 讬讞诇讬驻讜 讜讗祝 讘专砖讜讬讜转 砖诇 住讜驻专讬诐 讗住讜专 诇讛讞诇讬祝 讻诪讜 砖讛转讘讗专:





诪讛专砖"讗 - 讞讬讚讜砖讬 讛诇讻讜转

讘驻专砖"讬 讘讚"讛 讻砖讛讬讛 诇讛谉 爪讬专 讻讜' 讜拽砖讬讗 诇讬 讘讙讜讛 讚讗"讻 诪讗讬 转专爪转讬讛 讚专讘讗 讻讜' 注讻"诇 讜诇讗 讬讚注谞讗 讗诪讗讬 诇讗 拽砖讬讗 诇讬讛 谞诪讬 诪讘专讬讬转讗 讚讚诇转 讗诇诪谞讛 诪"诇 讞讚 拽专砖 讜诪"诇 转专讬 拽专砖讬诐 诇讟注诪讗 讚诪砖讜诐 讞讜驻专 讛讜讗 讜讚讜"拽:





诪讛专砖"讗 - 讞讬讚讜砖讬 讗讙讚讜转

讟讜讘诐 讞讚拽 讜讻讜' 诇驻讬 驻砖讜讟讜 谞诪讬 诇讙专讬注讜转讗 讻驻专砖"讬 讘住' 诪讬讻讛 讬砖专 砖讘讛诐 诪诪住讜讻转 拽讜爪讬诐 讻讜' 注"砖 讗讘诇 讗"讻 讛讜讛 诇讬讛 诇诪讻转讘 讬砖专 讻诪住讜讻讛 讗诇讗 讚拽专讗 (注诇讛) 诇诪注诇讬讜转讗 拽讗诪专 讬砖专 讛谞注砖讛 讘讛诐 讘讗 诪诪住讜讻讛 讚讛讬讬谞讜 诪诪讛 砖讟讜讘讬诐 砖讘讛诐 诪讙讬谞讬诐 讜住讜讻讻讬诐 注诇讬讛诐 讜讛讜讜 讻讞讚拽 讘驻谞讬 讛驻专爪讛 砖诇 讛驻专讚住 砖讛讜讗 专诪讝 诇讻诇 讬砖专讗诇 讻诪"砖 讻专诐 讛讬讛 讙讜'. 讜讗诪专 


讚"讗  讟讜讘诐 讻讞讚拽 砖诪讛讚拽讬谉 讻讜' 讛讞' 诪转讞诇祝 讘讛' 讘爪讜专讜转 讛讻转讘 讻诪"砖 驻' 讛讘讜谞讛 讙诐 讘诪讘讟讗 讘讗讜转讬讜转 讗讞讛"注 讜专"诇 砖诪讛讚拽讬谉 讻讜' 讚讛讬讬谞讜 砖讛专砖注 谞讜讟诇 讙诐 讞诇拽 爪讚讬拽 讘讙讬讛谞诐 讻讚讻转讬讘 诪砖谞讛 砖讘专讜谉 讬专砖讜谉 讻诪驻讜专砖 讘驻专拽 讗讬谉 讚讜专砖讬谉 讜诪驻专砖 诇讛 讘注讜讛"讘 诇讙讬讛谞诐 讚讘注讜讛"讝 讻讘专 诪驻讜专砖 讘讛讗讬 拽专讗 拽讜诪讬 讜讚讜砖讬 讘转 爪讬讜谉 讙讜' 讜拽"诇:





讞讻诪转 砖诇诪讛

讙诪' 讗诪专 专讘讛 讻讗谉 拽讜讚诐 讻讜' 讻谉 讛讜讗 讘住"讗:


砖诐 专讘讗 讗诪专 住讬驻讗 讗转讗谉 讻讜' 讻爪"诇:





专砖"砖

讙诪专讗 诪讬转讬讘讬 讚诇转 讻讜' 讗讘讬讬 诪转专抓 诇讟注诪讬' 讻砖讬砖 诇讛谉 讻讜'. 讻谉 谞专讗讛 讚爪"诇 讻讛诇砖讜谉 讘讚专讘讗 讻砖讛讬讛 讻讜':



砖诐 讜讗"讚 讚诇"诇 讙砖诪讛. 注讬讬谉 驻专砖"讬 讜谞"诇 专讬注 诇诪诇讛 讝讜 讘驻专拽 讬' 讚讻诇讬诐 诪"讜 注砖讗谉 (专"诇 诇讛谞住专讬诐) 讻讜' 讘砖讜讙诪讬谉 讜注讬讬谉 砖诐 讘诪驻专砖讬诐 讜讻谉 讬砖 诇驻专砖 讛讻讗. 讜讻诪讜 讻谉 讬砖 诇驻专砖 砖诐 讻驻专砖"讬 讚讻讗谉. 讜讬讛讬讛 注"讚 讻讘砖 讻砖讘 讜讚讜诪讬讜. 讜注"砖 驻专拽 讬讗 诪"讙 讘转讜讬"讟 讚"讛 讜诪讗讜讙谞讬 讚诪讘讬讗 讘砖诐 讛注专讜讱 "讛讜讙谉 诪诇砖讜谉 讞讬谞谞讬谉 讜讬砖 讚讘专讬诐 讛专讘讛 讛驻讜讻讬谉" 讜砖诐 诪"讞 驻讬' 讛专注"讘 谞讬拽讜谉 讻诪讜 拽讬谞讜谉 讜注讬' 专砖"讬 讞讜诇讬谉 (诪讚 讗) 讚"讛 讚讗拽驻诇. 讜讘驻"讗 讚诪注砖专讜转 诪"讜 讘转讜讬"讟 讚"讛 诪砖讬驻拽诇. [讜注"注 讘"讘 (拽"讬 讗) 转讚"讛 谞砖讜讟] 讗讜 讚讻讗谉 讟"住 讜爪"诇 砖讙诪讛. 讜讘诪"专 讘专讗砖讬转 驻讻"讜 讛讚诇转 讛讝讜 诪讬 诪注诪讬讚讜 砖讙诪讬讜:



专砖"讬 讚"讛 讚诇转 讗诇诪谞讛. 讚诇转 砖讛讬讗 讗诇诪谞讛. 讜讬砖 诇驻专砖 讻驻砖讜讟讜 讚诇转 砖诇 讗砖讛 讗诇诪谞讛. 讻讬 讗讬谉 诪讚专讱 讗砖讛 诇驻拽讞 讜诇讛砖讙讬讞 讻"讻 讘讘讚拽讬 讘讬转讛 诇转拽谞诐 讻讬讗讜转. 讜讻讚讗诪专讬' 讘讙讬讟讬谉 (谞讘) 讗讬谉 注讜砖讬谉 讗驻讜讟专讜驻讬谉 谞砖讬诐 讜驻专砖"讬 讗讬谉 讚专讻谉 诇爪讗转 讜诇讘讗 讜诇讟专讜讞:



讙诪专讗 讜专讘谞谉 讗专"诪 专"讛 讜诪讛讚专讜 讗讬谞讛讜 讻专诪诇讬转. 拽"诇 讚讛讗 专"诪 [讗诪专] 讗讗"讻 注砖讛 诪讞讬爪讛 讙讘讜讛 讬' 讟驻讞讬诐 讚诪砖诪注 驻讞讜转 诇讗. 讗注"讙 讚讛讜讛 讻专诪诇讬转:



专砖"讬 (讘诪砖谞讛) 讚"讛 诇讗 讬注诪讜讚. 讜讬讜砖讬讟 讬讚讜 诇诪注诇讛 诇专砖讜转 讙讘讜讛 注砖专讛 讻讜'. 讻爪"诇 讜讻"讛 讘讛专专"讬:



专砖"讬 讚"讛 讗讗"讻. 讜讗住讬驻讗 拽讗讬. 注讬' 讘讛专专"讬 讚诪驻专砖 讚拽讗讬 谞诪讬 讗专讬砖讗:



专砖"讬 讚"讛 讜诪讛讚专讜. 讚讛讜讗讬诇 讻讜' 诪注专讘讬谉 讗转 讻讜诇讛. 注讬' 转讜讬"讟 砖讛拽砖讛 诪住驻"讛 讚驻住讞讬诐 讚讗诪讗讬 诇讗 注讬专讘讜. 讜诇拽"诪 讚讛讛讬讗 讗讬讻讗 诇讗讜拽诪讬 诇讗讞专 砖谞驻专爪讜 讘讛 驻专爪讜转 讜讻讗讜拽讬诪转讗 讚专"驻. 讜讻讛"讙 讻转讘讜 讛转讜住' 砖诐 (住讜) 讚"讛 转讜讞讘 讜注"砖 讘诪讛专砖"讗:



专砖"讬 讚"讛 诇讗 讬注诪讜讚. 讜讬讜砖讬讟 讬讚讜 诇讙讬谞讛 讚专讱 讞讜专 讻讜'. 讻爪"诇:





讘谉 讬讛讜讬讚注

砖讈址驻旨执讬诇 诇职住值讬驻值讬讛旨 讚旨执拽职专指讗: "讬指砖讈指专 诪执诪旨职住讜旨讻指讛". 谞专讗讛 诇讬 讘住"讚 讻讬 讛诪讬谉 讞砖讘 诇注砖讜转 讛讚诪讬讜谉 诇拽讜爪讬诐 讛转诇讜砖讬诐 砖注讜诪讚讬诐 爪讘讜专讬谉 讘驻谞讬 注爪诪诐 讻讬 讗诇讜 讛诐 注讜诪讚讬诐 诇讛住拽讛, 讜专讘讬 讬讛讜砖注 讘谉 讞谞谞讬讗 讗诪专 诇讜 砖讈址驻旨执讬诇 诇职住值讬驻值讬讛旨 讚旨执拽职专指讗 '讬指砖讈指专 诪执诪旨职住讜旨讻指讛' 砖讚讜诪讬谉 诇拽讜爪讬诐 砖注砖讜讬讬诐 诪讞讬爪讛 讘诪拽讜诐 讻讜转诇 诇砖诪讜专 讛讘讬转 讗讜 讛驻专讚住, 讗砖专 讗诇讜 诇讗讜 诇砖专讬驻讛 拽讬讬诪讬 讗诇讗 诇砖诪讬专讛 拽讬讬诪讬, 砖讛诐 砖讜诪专讬诐 讗转 讛讞爪专 讗讜 讛驻专讚住 讜讗诇讜 诇爪讜专讱 讛讘讬转 讜讘注讛"讘 讛诐 讟讜讘讬诐 讻讬 砖讜诪专讬诐 讛诐, 讗讘诇 讘砖讘讬诇 讛讙讝诇谞讬诐 讜讙谞讘讬诐 讛讘讗讬诐 诪讘讞讜抓 讛诐 拽讜爪讬诐 诪讻讗讬讘讬诐 砖诇讗 讬讜讻诇讜 诇讬讻谞住 诇驻谞讬诐 讘讛讬讜转 讗诇讜 注讜诪讚讬诐 讘诪拽讜诐 讻讜转诇 讜诪讞讬爪讛. 讜讻谉 讛址讟讜止讘执讬诐 砖讈侄讘旨指谞讜旨 讛诐 砖讜诪专讬诐 讗转 讘讬转 讬砖专讗诇 讘讻诇诇讜转 讜专拽 诇讗讜讬讘讬 讬砖专讗诇 讛诐 拽讜抓 诪讻讗讬讘 砖讚讜讞讬诐 讗讜转诐 诇讘诇转讬 讬讻谞住讜 讗诇 讛拽讜讚砖 驻谞讬诪讛.



诪指讛 讞植讚指拽执讬诐 讛址诇旨指诇讜旨 诪职讙执讬谞执讬诐 注址诇 讛址驻旨执专职爪指讛, 讻旨指讱职 讟讜止讘执讬诐 砖讈侄讘旨指谞讜旨 诪职讙执讬谞执讬诐 注指诇值讬谞讜旨. 爪"诇 诇诪讛 讛诪砖讬诇诐 讻讞讚拽 讜诇讗 讻讚讘专 讗讞专?
讜谞专讗讛 诇讬 讘住"讚 讞值讚侄拽 [112] 讙讬诪讟专讬讗 讬讘拽 [112] 诪住驻专 讛讜讬"讛 讗讛讬"讛 讗讚谞"讬 [65+21+26=112] 讜讬讚讜注 讻讬 砖诐 讗讛讬"讛 诪讗讬专 讘谞砖诪讛 讜讛讜讬"讛 讘专讜讞 讜讗讚谞"讬 讘谞驻砖 讜讻谞讝讻专 讘砖注专 讛讙诇讙讜诇讬诐 讬注"砖.
讗讜 讬讜讘谉 讞值讚侄拽 - 讞' 讚拽 讻诇讜诪专 讗讜转 讞' 讝注讬专讗 砖讛讬讗 讘驻住讜拽 (讗讬讜讘 诇讙 讟) 讞址祝 讗指谞止讻执讬 讜职诇止讗 注指讜鈥嵵棺� 诇执讬, 讜讻转讘 讛专讞"祝 讝"诇 讛讻讜谞讛 讚讛讬爪专 讛专注 注讜砖讛 讞' 讝注讬专讗 专爪讜谞讜 诇讜诪专 注讜砖讛 讛讞讟讗 讝注讬专讗 讚诪拽讟讬谞讜 讘注讬谞讬 讛讗讚诐 讗讱 讗谞讬 诇讗 谞讟讬转讬 诇讚讘专讬讜 讜诇讗 砖诪注转讬 讘讟讜诇讜 讗诇讗 '讞址祝 讗指谞止讻执讬 讜职诇止讗 注指讜鈥嵵棺� 诇执讬' 注讚 讻讗谉 讚讘专讬讜. 讜诇讻谉 讛诪砖讬诇 讗转 讛讟讜讘讬诐 讻讞讚拽 砖讛讜讗 讞' 讚拽 专诪讝 诇驻住讜拽 讞址祝 讗指谞止讻执讬 讜职诇止讗 注指讜鈥嵵棺� 诇执讬, 讛讗诪讜专 注诇 讛爪讚讬拽."





讬讚 讚讜讚

专讘讗 讗诪专 住讬驻讗 讗转讗谉 诇砖注专讬 讙讬谞讛. 诇驻讬 诪讛 砖讻转讘 讛专讬讟讘状讗 讜讛转讜专转 讞讬讬诐 讚专讘讗 讜专讘 驻驻讗 诇讗 驻诇讬讙讬 诇注谞讬谉 讚讬谞讗 讚讗祝 专讘 驻驻讗 诪讜讚讛 讚讘讻专诪诇讬转 谞诪讬 谞讞诇拽讜 讜讗讜住专 专讘讬 诪讗讬专 讚讗讬 专状诪 讘讻专诪诇讬转 诇讗 讗住专 诇诪讛 拽讗诪专 注讚 砖讬注砖讛 诪讞讬爪讛 讙讘讜讛 注砖专讛 讟驻讞讬诐 讘驻讞讜转 诪注砖专讛 住讙讬 讚讛讜讛 注讻状驻 讻专诪诇讬转 (讗注"驻 砖讬砖 诇讻讗讜专讛 诇讛砖讬讘 讻讬讜谉 讚爪专讬讱 注讻状驻 诇注砖讜转 诪讞讬爪讛 诪讜讟讘 诇注砖讜转 专砖讜转 讛讬讞讬讚 讙诪讜专) 讜讻讬讜谉 砖讻谉 拽砖讛 诇诪讛 谞讗讬讚 专讘讗 诪转讬专讜爪讗 讚专讘 驻驻讗 讜诇讗 诪讜拽讬 诪转谞讬' 讻驻砖讜讟讜 讚转专讜爪讜 讜讜讚讗讬 讚讜讞拽 讗注"讙 讚讛专讬讟讘状讗 讻转讘 讚讗讬谞讜 诪讞住专 讛诪砖谞讛 讗诇讗 讚讚讬讬拽 诪诪讞讬爪讛 讬讜状讚. 讜专讗讬转讬 诇讛专讘 讝专注 讗诪转 讘讚祝 讬状讞 讘讞讚讜砖讬诐 讚讛讬讬谞讜 讟注诪讗 讚专讘讗 讚住讘专 讻讬讜谉 讚讬砖 砖诐 讗专讘注 诪讞讬爪讜转 诇讗 讗转讬 专讘讬诐 讜诪讘讟诇讬 诪讞讬爪讛 讜讗驻讬诇讜 诇讗讞专 砖谞驻专爪讛 讘讛 驻专爪讜转 谞诪讬 诇讗 讛讜讬 专砖讜转 讛专讘讬诐 讻诪讜 驻住讬 讘讬专讗讜转 讜讗驻讬诇讜 驻专讜抓 诪专讜讘讛 注诇 讛注讜诪讚 讜讛讗专讬讱 讘讝讛 诇讛砖讬讙 注诇 讛诪砖谞' 诇诪诇讱 讘驻状讙 诪讛诇' 讘讬讗' 诪拽讚砖 讚谞拽讟 讘驻砖讬讟讜转 讚诇讗讞专 砖谞驻专爪讛 讬专讜砖诇讬诐 讛讜讬 专砖讜转 讛专讘讬诐 讚专讘讗 诇讗 住"诇 讛讻讬. 讜讗谞讬 诇讗 讛讘谞转讬 讚讘专讬讜 讚讛讗 讗谞谉 诇讗 讬讚注讬谞谉 讻诪讛 驻专爪讜转 讛讬' 讘讬专讜砖诇讬诐 讜诪住转诪讗 讻讜讜谞转 讛讙诪专讗 注诇 讛驻专爪讜转 砖驻专爪讜 讘讬诪讬 讬讜谞讬诐 讜讘讜讜讚讗讬 讛讬' 专讘讬诐 讜专讞讘讬诐 讜住' 专讘讜讗 讘讜拽注讬诐 讘讜. 讜转讜 讚讛讗 拽讗诪专 讜讛讗诪专 专讘讬 讬讜讞谞谉 讬专讜砖诇讬诐 讗诇诪讗 讚诇转讜转讬讛 讘注讜诇讜转 讞讬讬讘讬谉 注诇讬' 诪砖讜诐 专"讛 讜讗诐 讘诇讗 讚诇转讜转 讘注讜诇讜转 讛讜讬 专讛状专 讗"讻 讜讜讚讗讬 驻专爪讜转 讟讜讘讗 砖讛讬' 讘讬专讜砖诇讬诐 驻砖讬讟讗 砖讘注砖讬转 专讛状专 讜讗诐 谞讗诪专 讚专讘讗 讞讜诇拽 讙诐 注诇 专' 讬讜讞谞谉 讛讗 讜讜讚讗讬 诇讗 诪住转讘专 讚讛讗 专讜讘讗 讚诪谞讻专 诪谉 讛驻讜住拽讬诐 驻住拽讜 讻专讘讬 讬讜讞谞谉. 讜讻讘专 讛讗专讬讻讜 讘讝讛 讘注诇 讛诪讗讜专 讜诪诇讞诪讜转 讘专状驻 注讜砖讬谉 驻住讬谉 讜讗诐 专讘讗 砖讛讜讗 讘转专讗 讞讜诇拽 讗状讻 诇讗 讛讬' 诇谞讜 诇驻住讜拽 讻专' 讬讜讞谞谉 讜讘讜讜讚讗讬 住讘专转讜 砖诇 讛专讘 讝专注 讗诪转 诇注砖讜转 讬专讜砖诇讬诐 专讛状讬 讗祝 诇讗讞专 砖谞驻专爪讛 讛讜讗 转诪讜讛 讗讞专 讛诪讞讬诇' 讗驻讬诇讜 讚诇讗 谞讬诪讗 讚专讘讬 讬讜讞谞谉 讜诪讻"砖 诇专讘讬 讬讜讞谞谉 讜诇讻谉 谞专讗讛 诇讬 讘驻砖讟讜转 讚讛讬讬谞讜 讟注诪讗 讚专讘讗 讻讬 讛谞讛 讜讜讚讗讬 讘讬诪讬 讬讜讜谞讬诐 谞驻专爪讛 讜诪爪讬谞讜 讘讬讜住讬驻讜谉 砖讛讜专讚讜住 讛诪诇讱 讙讚专 讛诪讞讬爪讜转 砖诇 讬专讜砖诇讬诐 讜砖讜讘 诇讗 诪爪讬谞讜 砖谞驻专爪讛 注讚 讛讞专讘谉 讜讝讛 讟注诪讜 砖诇 专讘讗 讚讛讗 诪砖诪注 讘诪转谞讬转谉 讚讛诐 讛讘讬讗讜 专讗讬讛 诪诪注砖讛 砖讛讬讛 住诪讜讱 诇讬诪讬讛诐 讚讛讬讛 住诪讜讱 诇讞专讘谉 砖讛讬' 转诇诪讬讚讬 专"注 讜专状注 讞讬 砖谞讬诐 专讘讜转 诇驻谞讬 讛讞讜专讘谉 讜讘讗讜转讜 驻注诐 住诪讜讱 诇讞讜专讘谉 诇讗 讛讬转讛 讬专讜砖诇讬诐 驻专讜爪讛 讻诇诇 诇驻讬讻讱 转讬专抓 转讬专讜抓 讗讞专 讗诪谞诐 专讘 驻驻讗 讗驻砖专 诇讗 讬讚注 诪讝讛 讜住讘专 讚砖讜讘 诇讗 谞讙讚专讛 讬专讜砖诇讬诐 讜讗转讬 砖驻讬专 谞诪讬 讛讛讬讗 讚驻住讞讬诐 住状讜 讚状讛 转讜讞讘 诇讜 讘爪诪专讜 讚讻转讘讜 讛转讜住驻讜转 讚讛讬讛 诇讗讞专 砖谞驻专爪讛 讬专讜砖诇讬诐 讚讝讛 讛讬讛 诪注砖讛 讘转讞诇转 谞砖讬讗转 讛诇诇 讜讛讬讛 讘转讞诇转 诪诇讻讜转 讛讜专讚讜住 讻讚诪讜讻讞 诪讛讛讬讗 讚讛诇诇 讜砖诪注讜谉 讜诪诇讻讜转 讛讜专讚讜住 谞讛讙 谞砖讬讗转谉 ~谞"讜~ {诇讗 讘专讜专} 讘驻"拽 讚砖讘转 讜讘驻状拽 讚注状讝 讜讗"讻 讗讝 注讚讬讬谉 诇讗 讙讚专 讛讜专讚讜住 讛驻讬专爪讛 讜讛讬转讛 注讚讬讬谉 专"讛 讻谞状诇:


转讜住驻讜转 讚"讛 诪讬转讬讘讬讛. 注讬讬谉 诪专讻讘转 讛诪砖谞讛 驻讻状讜 讚砖讘转 讛"讞:


讘讗讚讬讘讜转 驻谞讬谞讬诐 - 讛住驻专讬讬讛 讛讞讜驻砖讬转 pninim.org | 诇转谞讗讬 讛专讬砖讬讜谉, 讛拽讚砖讜转 讜诪讬讚注 谞讜住祝

